Flavell Te Ururoa: Hineuru Claims Settlement Bill — Second ReadingText is incorporated into the Bound VolumeFlavell Te Ururoa: Hineuru Claims Settlement Bill — Second Reading[Sitting date: 24 May 2016. Volume:714;Page:11188. Text is incorporated into the Bound Volume.]Hon TE URUROA FLAVELL (Co-Leader—Māori Party):Tēnā koe Mr Assistant Speaker kia ora tātau katoa. Ka mihi ki a koe e te mema o Te Tai Hauāuru mō te āhuatanga ō wā tātou whakarite i tēnei ata hei wāwāhi i te āhuatanga o ngā kōrero o tēnei ata. Ka mutu ka huri atu ki a koutou katoa e whakakanohi nei a Ngāti Hineuru i tēnei ata tēnā koutou mōrena moatarau! Haere mai ki Te Whare Pāremata Te Whare Paremata ā i takatakihi nei i te mana o Ngāti Hineuru i ngā tau kua hipa ake nei anā e kōrero ake nei e tēnei o ngā mema e Meka Whaitiri. Ka pai tana kōrero ko ia te mea whakatakoto i ngā rārangi kōrero mō te āhuatanga o ngā hītori e kore au e hoki ki ēnā kōrero kua kōrerohia kua rongo kē koutou i ērā korero.Ka mutu i a au e tū nei ka rere ngā whakaaro ki Te Tai Tokerau e hoa mā ko te āhuatanga o tērā o ngā pou o Te Kōhanga Reo ki a Mānuera Tohu ko ia tērā e takoto mai rā i roto i Te Tai Tokerau. Ēhara i te mea ko ia i tōna kotahi ēngari ngā mate huhua kāre e kore kua heria mai ai e koutou i tēnei rā. He kite kanohi ka hoki ngā mahara he rongo ā-taringa te āhuatanga o tēnei ingoa a Ngāti Hineuru ka hoki ōku whakaaro ki a Whetū Tipiwai. Ko ia te tangata i aki nei i tū hei whakakanohi nei i te āhuatanga o tā koutou kerēme i te wā i a ia ka tangi ake ki a ia kua riro ki tua o te pae o maumahara. Nō reira kāti. Ko tāku he whakakao mai i ngā mate katoa i raro i te korowai o ō tātou nohotahi i tēnei ata me te kī atu koutou e te pō e moe e moe e moe tātou te hunga ora huri noa i tō tātou whare tēnā koutou tēnā koutou kia ora tātou katoa.I tuatahi kāre au i konei i roto i Te Whare nei i te wā i kōrerohia tuatahitia tēnei o ngā pire ēngari ko te āhuatanga o ngā kōrero o Ngāti Hineuru āe arā ētahi paku rerekētanga ēngari ko te tino kaupapa e orite ana muru i te whenua raupatu i te whenua kōhuru i te tangata ērā āhuatanga katoa. Ēhara i te mea he kōrero hōu i roto i tēnei Whare Pāremata mō ngā take kerēme. Nō reira ko tāku i te tuatahi ka mihi ki te komiti i haere nā ki roto i te takiwā o Ngāti Hineuru i rongo ki ngā kōrero e kore au e kōrero mō ērā kōrero i te mea ko koutou te hunga i rongo nā i ērā korero; ēngari ka mihi rā ki te tiamana otirā koutou ngā mema o tō tātau rōpū tō tātau komiti o Te Whare Pāremata i a koutou te mahi nui.Kua aro tonu atu ōku taringa ki te āhuatanga o ngā kōrero a Meka Whaitiri me te kī atu e kore e taea te whakahē i tua atu o tētahi kaupapa ā ko Te Ture Whenua Māori nō reira ka hoki mai ki tērā ā taihoa ake nei. I kōrerohia mō te āhuatanga o ngā tohe o ngā pakanga i tū ka mutu ki Petone ka mutu i kōrerohia te ingoa o Te Rangihīroa kua tuhia ki roto i ngā pukapuka o Te Whare Pāremata i tēnei wā nō reira e kore au e hoki ki ērā.Ko te āhuatanga o Te Kōti Whenua ā ēhara kei te tika tērā! Ko te Kōti Whenua i whai wāhi i roto i ngā whiriwhiringa mō koutou Ngāti Hineuru ko tāna mahi he whānako i te whenua i raro i te ture ākuanei pea te āhuatanga o Te Kōti Whenua Māori. Nō reira kai te whakaae atu ki ērā momo kōrero ki tērā momo hītori! Kei te whakaae atu anō hoki ki tā te mema nā e kōrero nā kia whakahokia te mana o ngā āhuatanga o te kaitiaki o runga i te whenua o Ngāti Hineuru ki a koutou. E whakaae atu ana au ki tērā nō reira e kore au e whakatōwai i ērā kōrero i te mea kua kōrerohia kua puta tērā kōrero.Kotahi e rua pea waku tāpiringa kōrero ki ngā kōrero i kōrerohia ake nei. Tuatahi mō te haerenga o tētahi iwi ki mua i te aroaro o Te Taraipiunara o Waitangi otirā ki mua i te aroaro o iwi kē ēhara tērā i te āhuatanga hou. Koia te āhuatanga i roto i ngā kerēme katoa! Kai a au tōku mana kai au tōku hītori ēngari a hā kua rerekē te kōrero a tēnā iwi ā tēnā iwi ā tēnā iwi. Nō reira me pēhea hoki? Me haere ki Te Kōti ki reira whakatau ai ā ko te wāhi ki a koe ko te wāhi ki a au. E pērā ano hoki ā kai te mōhio pea koutou ko te āhuatanga o ngā kerēme me kī o te Central North Island ha! E 3 tau a ngāi tātau e tohe ana ki a tātau anō mō te rohe kai a au kai tēnā kai tēnā kai tēnā kai tēnā. Nō reira ko te haerenga ki Te Kōti ki reira whiriwhiri ai i ngā take ā-rohe whenua ā-mana nei ēhara i te āhuatanga hou. Nō reira kai te whakahē atu au ki tā te mema e kōrero nā.Tuarua e whakaae atu ana ki tana tīmatanga kōrero i te wāhanga whakamutunga o tana kōrero me tana kī atu: “He wāhi mō te ture” āe! E tika! Ko te ture he mea i takatakahi nei i muru i te whenua nei i raro i te korowai e ai ki tā te ture o te tika me te pono. Ko te mate kē kāre i te tino pērā. Kei konei tātou e ngana nei ki te whakatika i ērā āhuatanga.Nō reira i kōrero ia mō te āhuatanga o Te Ture Whenua Māori ā tēnā. I aroha mai mō te huri ki tērā kaupapa ēngari a koia nei te āhuatanga o Te Whare Pāremata: he tau utuutu te korero. Ka tū tētahi ā ka whakautua e tētahi. Ka tū mai tētahi kaupapa ka whakautu e tētahi. Nō reira taihoa ake nei kia eke ki te mea tuatoru ā kia hāngai tonu ki te kaupapa o tēnei mea ko tā koutou kerēme o Ngāti Hineuru.Ko tāku ki Te Ture Whenua Māori e pēnei ana ko Te Ture Whenua Māori hou; i tīmata mai ai i te tau kotahi mano 1993 e 5 tau i muri mai—ha!—kua tīmata ki te whakapanoni ā mai i tērā wā kua kōrerohia kua kōrerohia kua kōrerohia i ngā tau ā tae rā anō ki te tau kua hipa. Nō reira ahakoa ko te mema ka kī poto noa iho te wā ki te kōrero o roto me kī mō te marea mō tēnei kaupapa ēhara! Kua roa tēnei kaupapa e kōrerohia ana! Ko tāna kaupapa he whakatikatika i ngā nawe i kōrerohia e koutou Ngāti Hineuru i roto i tā koutou kerēme. Tuatahi ko te mana motuhake o te whenua Māori me noho ki roto i ngā ringaringa o te ao Māori. Taku mōhio ka whakae atu a Ngāti Hineuru ki tērā kōrero. Ka rua mena e hiahia ana a Ngāti Hineuru ki te whakawhanake ake tōna whenua kai a ia te kōrero kaua mā tētahi kaua mā Te Kōti kaua mā tētahi atu. Ā ki taku mōhio kai te whakaae mai a Ngāti Hineuru ki tērā kōrero.Kaupapa tuatoru: ā kāti. Ko Te Whenua Māori he taonga tuku iho he taonga. Kia kaua e riro tērā whenua ki tangata kē. Ki taku mōhio ka whakaae atu a Ngāti Hineuru ki tērā kōrero. Nō reira kāti he aha te raruraru? Ā tēnā ko tā tātau ngā mārama kai mua i te aroaro? Ko te aha te ruku ki te hōhonutanga o tēnei take he aha ai? E tika ana tā te mema kia kaua tātau e hoki ki ngā pēhitanga ki ngā mahi tinihanga o roto i Te Ture i whānako nei i riro ai e Te Karauna te mana o te whenua kore te kaupapa. Nō reira Ngāti Hineuru haere mai haere mai ki roto i Te Whare Pāremata kia kōrerohia ēnei take.Ko te āhuatanga o te hītori ka whakatakotohia e te mema kua kōrerohia i te pānuitanga tuatahi. Kia hoki mai tātau ki te mea tuatoru ā kāti me whakanui tātau i te āhuatanga kaua i ngā mahi o Te Kōti Whenua Māori kaua i te hōia kaua i ngā tohe hei tohengia ngā pakanga kāo! Me whakanui i te take kua roa koutou e whaihai haeretia ana i roto i ngā tau arā kia hoki te mana otirā tētahi paku painga ki a koutou ā ngā tau kai mua i te aroaro.Nō reira kāti haere mai. Whakarongo ki ngā kōrero ā kāti. Ā te wāhanga tuatoru kua hui anō tātau ki konei whakanui ai. Haere mai tēnā koutou. Ki ngā mema o Te Whare Pāremata huri noa kia ora tātou katoa kai raro.[Thank you Mr Assistant Speaker and greetings to everyone. My appreciation to the member for Te Tai Hauāuru in regard to how we commenced proceedings this morning. Further to that I turn to all of you Ngāti Hineuru who have fronted up this morning—acknowledgments to you good morning and an early one at that! Welcome to Parliament the very one that walked all over the authority of Ngāti Hineuru in past years as reiterated by the member Meka Whaitiri. Her contribution was good she outlined the historical side—which I will not revisit as you have already heard it.Furthermore as I stand here my thoughts fly north friends to one of the pillars of the Te Kōhanga Reo movement Mānuera Tohu currently lying in state up there in the Far North. It is not as though it is him alonebut also the innumerable masses many of whom you bring with you here today. Seeing your faces brings back memories of them. Upon hearing this nameNgāti Hineuru my thoughts bring back memories of Whetū Tipiwai. He was the person who during his time was the face of your claim. I lament him. He has gone beyond the horizon of memories. Enough. My part here this morning is to bring together all the departed under the cloak that belongs to all of us assembled here as one this morning and to say to them—you of the void—sleep rest and slumber. To us the living throughout our House my greetings acknowledgments and salutations to you collectively and to us all.First of all I was not present in the House when the first contributions were made on this bill and yesalthoughthe tenor of the statements by Ngāti Hineuru may have differed a little the basic theme remained the same: plundering the land confiscating the land murdering people all those kinds of things. But that sort of statement is not new in this Parliament as far as claim issues are concerned. So the first thing for me is to acknowledge theMāori Affairs Committeewhichwent throughout the Ngāti Hineuru district and heard the accounts. I will not address those because youthe committeememberswere the ones who heard those accounts. However I do acknowledge the chair and youthe members of our group our committee of Parliament;you have a big role to play.My ears are focused on the nature ofMeka Whaitiri’s comments andassuringher that it is not possible to dispute what she has stated beyond the Māoriland legislation but I will come to that presently. The circumstances around the disputes and battles were discussed further at Petone and what is more the name Te Rangihīroa was the subject of discussion which has been written into the records of Parliament—and so I will not go back to those.In regard to theLandCourt that is indeed correct. TheLandCourt was involved in the negotiations for you Ngāti Hineuru. Its role under the Act was to steal the landand that perhaps is the situation as far as the Māori Land Court is concerned. Therefore I agree with that sort of talk and that kind of history! I agree also with what that member is saying—that the power of the trustee in terms of Ngāti Hineuru land should be returned to you. I agree to that and will not prolong those commentsbecause it has been mentioned and is out there already.Perhaps I have one or two more supplementary statements to add to those that were made. The first one is in regard to a tribe going before the Waitangi Tribunal but at the same time ahead of another tribe; that is not a new situation at all. That is the situation in all claims! I have my own power and my own historybut—hello—what that tribe that one and that one are saying is quite different. So what happens now? Go to the court and settle the part that concerns you and the part that concerns me. It is similar as well shall we say to the Central North Island collectiveclaims of which you are well aware. We have been fighting amongst ourselves for over 3 years for the region that I haveandthat that one that one and that one have. And so in the end it is a trip to the court to negotiate matters relating to land boundaries and authority—none of that is a new situation. Therefore I disagree with what the member has said.Secondly I agreed with her opening remark in the closing stages of her address and where she said “There is a place for the law”. Quite correct! It was the law that abused and plundered this land under the cloak according to the law justly and honestly. The problem was that it was not really like that. We are still here trying to sort out those situations.She alluded to the situation concerning the Māoriland legislation. She apologised for turning to that matter but this is the situation in the House: the protocol is first one side and then the other side. One side stands and delivers then the other side responds. Eventually the third reading is reached and contributions must remain focused on this task at hand—which is your claim Ngāti Hineuru.In terms of the Māori land legislation I put it like this: it began in 1993; 5 years after—hello—changes began to happen. From that time onwards discussions took place each year right up until the year just gone. So despite the member’s assertion there has only been a short period for consultation in terms of public consultation that is not it at all—the time devoted to this matter has been long enough. Her agenda was to amend the concerns you Ngāti Hineuru raised in your claim. Firstly that the autonomy of Māori land must remain in the hands of Māoridom. Secondly if Ngāti Hineuru wants to develop its own land then it must have a say in that. No one else has a say in it;not the court no one else. And to my knowledge Ngāti Hineuru agrees to that statement.Well now to the third matter. Māori land is a treasure handed down; it is a treasure and must never be taken by someone else. As I understand it Ngāti Hineuru agrees to that statement. Therefore what is the problem? What else is there for us to consider in the months ahead? What else is there for us to delve into at depth and for what purpose? The member is right—we must never go back to actions of suppression and deception through the Act that enabled the Crown to alienate land and secure ownership of it without the policy. Therefore welcome Ngāti Hineuru welcome into Parliament to discuss these matters.The member has set down the historical context; it was considered in the first reading. And sowhen we come back for the third reading suffice to say we will celebrate the circumstance and not the actions of the Māori Land Court notthe constabulary disputes and battles. We will celebrate the reasonit took you so long to follow up this matter over the years—the return of the mana to youin other words—to get back one small benefit for you collectively in the years to come.So enough and welcome. Listen to the contributions. And I leave it there. At the third reading we will assemble here again to celebrate. Welcome and acknowledgments to you Ngāti Hineuru. My acknowledgments to the members of the House throughout and to all of us indeed thank you. I resume my seat.]